b'\n_START_ARTICLE_\nVen\xc3\xa4l\xc3\xa4inen chanson\n_START_PARAGRAPH_\nVen\xc3\xa4l\xc3\xa4inen chanson on musiikin genre, joka on neologistisesti nimetty ranskalaisen chansonin mukaan. Musiikillisesti tyylin on juuret ovat 1800-luvun romansseissa. Sen esimuotoa ovat laulaneet maaorjat ja tsaarinajan poliittiset vangit. Se on kehittynyt Neuvostoliiton pakkoty\xc3\xb6leireill\xc3\xa4. Hru\xc5\xa1t\xc5\xa1ovin suojas\xc3\xa4\xc3\xa4n aikana vapautetut miljoonat pakkoty\xc3\xb6vangit levittiv\xc3\xa4t musiikkia tehokkaasti koko Neuvostoliiton alueelle. Neuvostoj\xc3\xa4rjestelm\xc3\xa4 ei kuitenkaan hyv\xc3\xa4ksynyt vankien musiikkia, ja sit\xc3\xa4 esitettiin vain yksityistilaisuuksissa ja jaeltiin maanalaisesti kaseteilla. Sanoitukset k\xc3\xa4sittelev\xc3\xa4t usein romantisoivasti vankiloita ja rikollisia. Tyyli tunnetaan my\xc3\xb6s nimell\xc3\xa4 \xe2\x80\x9dblatnaja pesnja\xe2\x80\x9d (ven. \xe2\x80\x9d\xd0\xb1\xd0\xbb\xd0\xb0\xd1\x82\xd0\xbd\xd0\xb0\xd1\x8f \xd0\xbf\xd0\xb5\xd1\x81\xd0\xbd\xd1\x8f\xe2\x80\x9d), joka tarkoittaa lauluja rikollisista (\xe2\x80\x9dvarkaan laulu\xe2\x80\x9d). Sit\xc3\xa4 on usein verrattu gangsta rapiin. Se on my\xc3\xb6s samaan tapaan vedonnut huomattavasti varsinaista rikollista alamaailmaa suurempaan yleis\xc3\xb6\xc3\xb6n._NEWLINE_Tunnettuja esiintyji\xc3\xa4 ovat Arkadi Severnyi (ven. \xd0\x90\xd1\x80\xd0\xba\xd0\xb0\xd0\xb4\xd0\xb8\xd0\xb9 \xd0\xa1\xd0\xb5\xd0\xb2\xd0\xb5\xd1\x80\xd0\xbd\xd1\x8b\xd0\xb9), Mihail Krug (ven. \xd0\x9c\xd0\xb8\xd1\x85\xd0\xb0\xd0\xb8\xd0\xbb \xd0\x9a\xd1\x80\xd1\x83\xd0\xb3), Bulat Okud\xc5\xbeava (ven. \xd0\x91\xd1\x83\xd0\xbb\xd0\xb0\xd1\x82 \xd0\xa8\xd0\xb0\xd0\xbb\xd0\xb2\xd0\xbe\xd0\xb2\xd0\xb8\xd1\x87 \xd0\x9e\xd0\xba\xd1\x83\xd0\xb4\xd0\xb6\xd0\xb0\xd0\xb2\xd0\xb0), Vladimir Vysotski (ven. \xd0\x92\xd0\xbb\xd0\xb0\xd0\xb4\xd0\xb8\xcc\x81\xd0\xbc\xd0\xb8\xd1\x80 \xd0\x92\xd1\x8b\xd1\x81\xd0\xbe\xcc\x81\xd1\x86\xd0\xba\xd0\xb8\xd0\xb9) ja Mihail \xc5\xa0ufutinski (ven. \xd0\x9c\xd0\xb8\xd1\x85\xd0\xb0\xd0\xb8\xcc\x81\xd0\xbb \xd0\xa8\xd1\x83\xd1\x84\xd1\x83\xd1\x82\xd0\xb8\xcc\x81\xd0\xbd\xd1\x81\xd0\xba\xd0\xb8\xd0\xb9)'